Ռազմիկ Դավթյանը նշում է, որ Սամվել Սամվելյանը շատերին է «քցել», բայց բացի վերջինիցս, Դավթյանի խոսքով՝ իրեն «քցել» է նաեւ ՀՀ ոստիկանության Կոտայքի մարզային վարչության Կոտայքի բաժնի պետ Արսեն Արզումանյանը: Արզումանյանը, որպես Դավթյանի ծանոթ, ասել է, որ կօգնի փաստաբանների հարցում: Սակայն դրա համար 1000 դոլար է պահանջել: Դավթյանը տվել է պահանջված գումարը, Արզումանյանի խորհրդով դիմել է ոմն Արթուր Խաչատրյանի, ապա վերջինիս միջոցով փաստաբան Վարդգես Ծառուկյանին: Սակայն Դավթյանի փաստաբանները տապալել են գործերը: Հետո Արսեն Արզումանյանը Դավթյանի տված 1000 դոլարը քիչ-քիչ վերադարձրել է: